Entre l'estiu, o Campionato Mundial de Quidditch ye interrumpiu quan os mortifagos, antigos seguidors de lord Voldemort, atacan a seu d'o torneyo. Iste incident sinyala que o poder de Voldemort no s'ha acotolau totalment y, sumau a las soniaderas d'Harry, pareixen barruntar que o suyo torno ye imminent. Hogwarts se convierte en a seu d'o Torneo d'os Tres Magos, una competencia en a quala s'enfrontinan tres escuelas de machia europeas (Beauxbatons, Durmstrang y Hogwarts) y en a quala un representant de cada escuela habrá de completar tres prebas entre tot l'anyo. Manimenos, o torneyo ye sabotiau por Barty Crouch Jr. y Harry remata immerso en a pleito tot y que as reglas estableixen que manca d'a edat suficient (17 anyos) y lo tradicional ye que participen solament tres magos. A zaguera preba remata como trapa pa permitir o resurtimiento de lord Voldemort y, conseqüentment, pa que Harry s'enfrontine con ell y muera l'atro participant de Hogwarts.